IVL เด้ง 3% คาดเก็งกำไรหลังราคาลงลึก เหตุวิตกผลงานไตรมาส 2 หด
IVL เด้ง 3% คาดเก็งกำไรหลังราคาลงลึก เหตุวิตกผลงานไตรมาส 2 หด ล่าสุดอยู่ที่ 42 บาท บวก 1.25 บาท หรือ 3.07% มูลค่าซื้อขาย 856.31 ล้านบาท
IVL เด้ง 3% คาดเก็งกำไรหลังราคาลงลึก เหตุวิตกผลงานไตรมาส 2 หด ล่าสุดอยู่ที่ 42 บาท บวก 1.25 บาท หรือ 3.07% มูลค่าซื้อขาย 856.31 ล้านบาท
18 ก.ค. 2562

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 16.02 น. อยู่ที่ 42 บาท บวก 1.25 บาท หรือ 3.07% สูงสุดที่ 42.25 บาท ต่ำสุดที่ 40.75 บาท ด้วยมูลค่าซื้อขาย 856.31 ล้านบาท โดยราคาหุ้นปรับตัวขึ้นคาดนักลงทุนเข้าเก็งกำไรหลังราคาหุ้นลงแรง

ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “T-BUY” หุ้น IVL ราคาเป้าหมาย 54 บาท/หุ้น โดยผลประกอบการไตรมาส 2/62 ที่คาดจะถูกกดดันจากขาดทุนสต๊อกเป็นจำนวนมาก เป็นปัจจัยกดดันหุ้น IVL สอดคล้องกับมุมมองของบล.เมย์แบงก์ฯ ในช่วงต้นเดือน มิ.ย. ที่ผ่านมา ความกังวลดังกล่าวสะท้อนไปแล้วในราคาหุ้นที่ปรับลดลง 10% ในช่วง 1 เดือนที่ผ่านมา แม้ระยะสั้นจะถูกกระทบจากขาดทุนสต๊อก แต่ระยะยาวเชื่ออุตสาหกรรมโพลีเอสเตอร์จะได้ประโยชน์จากต้นทุนวัตถุดิบ ได้แก่ PX และ MEG ที่อ่อนตัวลง ทิศทางราคาผลิตภัณฑ์เริ่มทรงตัวในช่วงปลายเดือน มิ.ย. ส่งผลให้ขาดทุนสต๊อกจำนวนมากคาดจะไม่เกิดซ้ำ